પાટનગરમાં સ્થાપના સમયથી દરેક સેકટરમાં બગીચા વિકસાવવામાં આવ્યા હતા. સમય જતાં મોટાભાગના બગીચા જર્જરિત થઈ ગયા હતા. મ્યુનિસિપલ કોર્પોરેશન દ્વારા તબક્કાવાર ૧૦ જેટલા બગીચાઓનું નવીનીકરણ હાથ ધરવામાં આવ્યું છે. જેમાં સરિતા ઉદ્યાનનું લોકાર્પણ કરી દેવામાં આવ્યું છે. ત્યાર બાદ બીજા ક્રમે તૈયાર થયેલો બગીચો સેકટર-૭નો છે. સેકટર-૭ના શોપિંગ સેન્ટર પાસે આવેલા બગીચામાં મ્યુનિ. દ્વારા લોકાર્પણનો કાર્યક્રમ યોજાય તે પહેલા સ્થાનિકોએ જ તેનો ઉપયોગ શરૂ કરી દીધો છે.